Xhamia Shahi e Parulias

**Xhamia Shahi e Parulias** e njohur edhe si **Xhamia e Devan Sharifit** gjendet në fshatin Parulia të upazilës Palash në perëndim të Narsingdi Sadarit, distrikti i Narsingdit, në Bangladesh. Xhamia me tre kupola është një nga më të vjetrat e distriktit.

## Historia
Një përmbledhje e historisë së ndërtimit të xhamisë është shkruar në një poezi ritmike në persisht mbi hyrjen e verandës së saj. Përkrahë xhamisë ndodhet mazari i dyfishtë i Devan Sharif Khanit dhe gruas së tij Zainab Bibi. Xhaminë me tre kupola e ndërtoi në vitin 1719, Zainab Bibi. Nga historia dihet se Narsingdi i tanishëm në periudhën mes viteve 1580 deri në vitin 1722, njihej si Maheshvardi. Gjatë sundimit të Husain Shahit, ishte një mbret i quajtur Dhanapada Singh, biri i raxha Nar Singhut, që ndërtoi një rezidencë në brigjet e lumit Brahmaputra tre milje nga Shitalakshja dhe e emërtoi vendin Narsinghpur sipas emrit të tij. Edhe sot ekziston fshati i Narasimha Çar.

Në vitin 1717, kur Murshid Kuli Khani u caktuar subahdar (guvernator) i Bengalit, vajza e tij e vogël, Zainab Bibi u martua me Sharif Khanin, djali i pestë i Monovar Khanit. Ai e caktoi atë Divan të parganës Maheshvardi. Që atëherë ai u bë i njohur si Devan Sharif Khan. Zona u quajt Sharifpur sipas emrit të tij.

Këtë xhami e ndërtoi gruaja e Sharif Khanit, Zainab Bibi në vitin 1719, me kërkesë të banorëve të zonës. Pas tërmetit të vitit 1897, në çatinë e xhamisë u shfaën plasaritje, ndërsa Kaçari Ghari i Devan Sahibit dhe ndërtesa e Naib Sahibit u shkatërruan. Xhamia që atëherë është rinovuar mjaft herë. Megjithëse emri i Sharifpurit është ndërruar përgjatë kohës, xhamia e vjetër mogule mbetet si një dëshmitare e periudhës. Ajo njihet gjerësisht si Xhamia e Devan Sharifit. Devan Sharif Khani vdiq në vitin 1716 (viti 1128 i hixhrës). Sipas dëshirës së fundit të Zainab Bibit, kur ajo vdiq vitin tjetër, ajo u varros pranë burrit të saj. Mauzoleu tashmë përdoret edhe si tyrbe e Zainab Bibit.

Dikur, në lumin Brahmaputra kalonin anije me vela të mëdha të hapura. Në atë kohë, banorët e kalonin bregun e lumit për të parë anijet me vela, që dukeshin sikur fluturonin, kështu emri i kësaj zone u kthye nga Sharifpur në Parulia (Parulia *pal urija* nga bengalishtja do të thotë "vela fluturuese".

## Përshkrimi
Xhamia është e vendosur në një mjedis të qetë në fshatin e Parulias. Një tjetër emër i Parulias është Nagar Narsinghpur. Xhamia ka tre hyrje në lindje dhe nga një hyrje në veri dhe në jug. Brenda murit rrethues të xhamisë ndodhet një oborr i madh i shtruar. Në këndin veri-lindor të oborrit ndodhen dy minare të larta.

Xhamia e Parulias gjendet bashkë me një dargah, një huxhurkhana dhe 4 ujëmbledhës, të shpërndarë në një sipërfaqe prej rreth . Në anën perëndimore të xhamisë dhe në bregun lindor të ujëmbledhësit, ndodhet një mauzole me kupolë. Brenda këtij mauzoleu ndodhen varret e Zainab Bibit dhe Devan Sharif Khanit.

Në këndin lindor të xhamisë ndodhen disa varre të vjetra. Në xhami falen qindra besimtarë dhe vizitojnë mauzoleun çdo ditë. Xhamia u rinovua në vitin 1989 nga banorët e zonës. Restaurimi i xhamisë u përfundua në vitin 2012. Sipas vendimit të gjykatës, mauzoleu dhe xhamia menaxhohen nga komiteti i drejtuar nga Muhamad Arif Mollah.

## Shiko gjithashtu
* Xhamia Kutub Shah
* Xhamia Bhujanpara e Beraidit
* Xhamia e Pathrailit
* Xhamia Shahi e Muazampurit
* Xhamia Goaldi
* Xhamia e Baba Adamit
* Xhamia e Atias
* Xhamia me 201 kupola
* Xhamia e Aurangzebit
* Mazari dhe Xhamia e Haxhi Baba Saleh
* Xhamia Sat Gambuxh
* Xhamia e Khan Mohamad Mridhas
* Husaini Dalani
* Xhamia e Shahbaz Khanit
* Arkitektura e Bengalit
* Islami në Bangladesh
* Lista e xhamive në divizionin e Dhakës
* Lista e monumenteve të rëndësishme në divizionin e Dhakës
* Lista e vendeve arkeologjike në divizionin e Dhakës

## Referime